《赠毛仙翁》
唐代·杨嗣复

天上玉郎骑白鹤，肘后金壶盛妙药。暂游下界傲五侯，

重看当时旧城郭。羽衣茸茸轻似雪，云上双童持绛节。

王母亲缝紫锦囊，令向怀中藏秘诀。令威子晋皆俦侣，

东岳同寻太真女。搜奇缀韵和阳春，文章不是人间语。

药成自固黄金骨，天地齐兮身不没。日月宫中便是家，

下视昆仑何突兀。童姿玉貌谁方比，玄发绿髯光弥弥。

满朝将相门弟子，随师尽愿抛尘滓。九转琅玕必有馀，

愿乞刀圭救生死。

作者简介：杨嗣复（783—848年），字继之或继子（《新唐书》为“继文”），穆宗时的户部尚书杨于陵次子，东汉太尉杨震之后（第五子杨奉一脉）与杨虞卿为族兄弟。八岁能文，主考官权德舆录为进士，二十岁登博学宏词科，受到宰相武元衡赏识，“皆权德舆门生，情义相得，进退取舍，多与之同”。累迁中书舍人。由户部侍郎擢尚书右丞，封爵弘农伯。李德裕辅政，被黜为湖南观察使。会昌元年（841年）三月被贬潮州。唐宣宗大中初，召为吏部尚书。卒谥孝穆。